Da. Norton oferă aplicații mobile care funcționează pe dispozitive iOS, Android, chiar și pe Chromebook-uri.
Pentru utilizatorii de iOS. Norton 360 este de fapt o „aplicație de securitate”. Nu este un antivirus, deoarece dispozitivele iOS nu pot fi infectate cu „viruși”. Cu toate acestea, consider că Norton merită utilizat pe iOS deoarece oferă protecție pentru Wi-Fi, un VPN securizat, un manager de parole, protecțiile LifeLock împotriva furtului de identitate, dar și aplicația excelentă de control parental Safe Family de la Norton.
Pentru utilizatorii de Android. Norton 360 oferă aceleași protecții ca aplicațiile pentru iOS, dar include și un scaner de aplicații și programe malware care poate citi și analiza securitatea tuturor fișierelor și aplicațiilor pe care le descărcați.
Pentru utilizatorii de Chromebook. Am primit câteva e-mailuri derutante cu privire la suportul celor de la Norton pentru Chromebook. Dacă întrebați furnizorul, acesta vă va spune că „Norton nu este conceput pentru Chromebook-uri”. Deși poate fi adevărat, Chromebook-urile sunt concepute să ruleze aplicații de Android și au acces la Magazinul Google Play. Norton Mobile Security pe Chromebook arată cam amuzant, ocupând doar o treime din ecran în formă de ecran al unui smartphone. Cu toate acestea, scannerul de aplicații, cel de rețele Wi-Fi, VPN-ul, managerul de parole și funcția de control parental Norton Safe Family au funcționat perfect atunci când am testat Norton pe Chromebook-ul meu.